# A 2006. évi taggyűlési és FB határozatok

**1/2006. (III. 10.) DEBRECEN TISZK Kht. taggyűlési határozat:**

A DEBRECEN TISZK Kht. taggyűlése a társaság Közbeszerzési Szabályzatát, a vitára bocsátott tervezet szövegével azonos szövegezéssel elfogadja azzal, hogy a tervezet 6.7. pontját kiegészíti a ”…. a Közbeszerzési Bizottság előzetes véleményezését követően” szövegrésszel.

**2/2006. (III. 10.) DEBRECEN TISZK Kht. taggyűlési határozat:**

A DEBRECEN TISZK Kht. taggyűlése a társaság Szervezeti és Működési Szabályzatának módosítását a vitára bocsátott tervezet szövegével azonos szövegezéssel elfogadja azzal, hogy a tervezet 6.5. pontjának első két mondata az alábbi szövegezésűre változik: „A tulajdonosok delegálnak képviselőket a társaság Közbeszerzési Bizottságába. A testület tagjait a társaság taggyűlése határozatlan időre választja.”

**3/2006. (III. 10.) DEBRECEN TISZK Kht. taggyűlési határozat:**

A DEBRECEN TISZK Kht. taggyűlése megválasztotta a társaság Közbeszerzési Bizottságának tagjává Debrecen Megyei Jogú Város képviseletében: dr. Papp László, dr. Földi Enikő, Szűcs László, Halász D. János; Balmazújváros Város képviseletében: Nádasdi László; Hajdúböszörmény Város képviseletében: Uzonyi Imre. A DEBRECEN TISZK Kht. taggyűlése javasolja a társaság közbeszerzési tanácsadójává a HEFOP 4.1.1. – HEFOP 3.2.2 projekt megvalósításra Varga Lászlót. A közbeszerzési tanácsadó a projekt tervekben szereplő díjazás ellenében, míg a Közbeszerzési Bizottság tagjai díjazás nélkül látják el feladatukat.

**4/2006. (III. 10.) DEBRECEN TISZK Kht. taggyűlési határozat:**

A DEBRECEN TISZK Kht. taggyűlése elfogadja Hajnal János ügyvezető központosított közbeszerzésekről szóló beszámolóját.

**5/2006. (III. 10.) DEBRECEN TISZK Kht. taggyűlési határozat:**

A DEBRECEN TISZK Kht. taggyűlése a társaság éves közbeszerzési tervét a vitára bocsátott tervezet szövegével azonos szövegezéssel elfogadja.

**6/2006. (V. 31.) DEBRECEN TISZK Kht. taggyűlési határozat:**

A Kht. taggyűlése elfogadja a társaság 2005. gazdasági évre vonatkozó mérlegét, az ügyvezető beszámolóját azzal, hogy 2006. augusztus 31. napi fordulónappal közbenső mérleg elfogadását irányozzák elő, azzal, hogy arra az időpontra rendeznie kell a társaságnak a társaság saját tőke törvényben előírt mértékét.

**7/2006. (IX. 11.) DEBRECEN TISZK Kht. taggyűlési határozat:**

A DEBRECEN TISZK Kht. taggyűlése a támogatási szerződésekben rögzített végső kifizetések összegéből visszatartott 20%-os támogatási összeget teljes egészében a főkedvezményezett DEBRECEN TISZK Kht. viseli.

**8/2006. (XII. 13.) DEBRECEN TISZK Kht. taggyűlési határozat:**

A DEBRECEN TISZK Kht. taggyűlése elfogadja a társaság 2005. augusztus 31. napi fordulónappal készült közbenső mérlegét.

**9/2006. (XII. 13.) DEBRECEN TISZK Kht. taggyűlési határozat:**

A DEBRECEN TISZK Kht. taggyűlése a Társasági Szerződés eredeti szövegét hatályon kívül helyezi és a hatályos 2006. évi IV. törvény (Gt.) rendelkezéseinek megfelelő módosított társasági szerződését szöveget fogadja el, azzal, hogy a felügyelő bizottságból visszahívják Lévai Editet, s helyette megválasztják a Felügyelő Bizottság tagjává Berettyán Sándort választja 2010. április 3. napjáig.